OzLabs/hebrew-wiki-articles huggingface dataset:
קולנוע לב רמת השרון

כרזת "[[מופע הקולנוע של רוקי" בחזית בית הקולנוע]]
קולנוע לב רמת השרון (שמות קודמים: קולנוע בית הפועלים, קולנוע גיל, קולנוע כוכב) הוא בית קולנוע בן כ-200 מקומות ברחוב סוקולוב ברמת השרון, הפועל מאז 1948.

בית הקולנוע הוקם על שטח של 1,400 מ"ר בבעלות קק"ל, בראש גבעה בפינת הרחובות סוקולוב וברנשטיין-כהן של ימינו. בנייתו החלה ב-1945, והוא נחנך ב-1 במאי 1948, במבנה שכלל באותה העת, ובמשך שנים רבות בהמשך, גם את מועצת הפועלים של רמת השרון. המבנה היה המבנה הראשון במושבה שהוקם מלכתחילה כדי לשמש למטרות תרבות. תחילה נקרא קולנוע "בית הפועלים" ולאחר מכן קולנוע "גיל", וב-1980 שונה שמו ל"כוכב". מאפריל 2022 בית הקולנוע משתייך לרשת בתי הקולנוע "לב", בשם "לב רמת השרון".

בית הקולנוע נכנס להיסטוריה של התרבות הישראלית כאשר בשנת 1951 נערכה בו ההופעה הראשונה של התכנית הראשונה של להקת הנח"ל.

מאז שבית הקולנוע "אורית" בשכונת מורשה נסגר, ועד להקמת סינמה סיטי גלילות, היה קולנוע "כוכב" בית הקולנוע היחיד בתחום שיפוטה של רמת השרון, וגם כיום הוא בית הקולנוע היחיד באזור המגורים של העיר. במהלך השנים צבר הקולנוע מוניטין בשל האווירה החברותית והחמה ששררה בו. רוב הקרנות הסרטים בקולנוע הן של סרטים ישראלים וסרטי איכות לא "הוליוודיים".

מאז 1996 ועד סוף 2010 נערכו בבית הקולנוע אחת לחודש הקרנות של סרט הפולחן "מופע הקולנוע של רוקי", שכללו השתתפות פעילה של הקהל שאורגנה על ידי מועדון המעריצים של הסרט.

בשנת 2007 ביקשו בעלי המתחם להרוס את המבנה ולהקים במקומו בניין מגורים בן 16 קומות, אך תוכניתם נדחתה בידי הוועדה המקומית והוועדה המחוזית לתכנון ולבנייה. בעקבות הדחייה, החליטו הבעלים בשנת 2009 למכור את הבניין. בסוף 2011 החל שיפוץ נרחב של הבניין וסביבתו, ומ-2012 פועל במתחם הקולנוע סניף של רשת קפה לנדוור.

בעשור השני של המאה העשרים ואחת הפך קולנוע כוכב לבית הקולנוע היחיד הפעיל בעל אולם אחד בלבד בכל אזור גוש דן והשרון.

==קישורים חיצוניים==
* 
* [http://www.cohav.co.il/ אתר הקולנוע]
* 

==הערות שוליים==

קטגוריה:רמת השרון: מבנים
קטגוריה:רמת השרון: תרבות
כוכב
אטלס 5

אטלס 5 (באנגלית: Atlas V) הוא משגר דו שלבי מסדרת טילי האטלס, אשר יוצר על ידי לוקהיד מרטין ומופעל על ידי United Launch Alliance.

גובהו של הטיל הוא 58.3 מטר וקוטרו 3.81 מטר, יכולת הנשיאה שלו דומה למשגרים אריאן 5 ופאלקון 9 והוא מסוגל לשאת מטען במשקל של עד 20,250 ק"ג למסלול לווייני נמוך ועד 8,900 ק"ג למסלול מעבר למסלול גאוסטציונרי (GTO).

האטלס 5 שוגר לראשונה ב־21 באוגוסט 2002. עד דצמבר 2020 בוצעו 85 שיגורים. כולם מוצלחים, למעט אחד שבו הייתה תקלה - אולם גם זו לא הייתה קטסטרופלית (כלומר לא גרמה לאובדן המטען). בשיגור ב־15 ביוני 2007 ארעה תקלה בשלב השני (הקנטאור) שגרמה לכיבוי המשגר בטרם עת וכך המטען, צמד לווייני ריגול, הגיע למסלול נמוך מהמתוכנן. למרות התקלה, משרד הסיור הלאומי של ארצות הברית הכיר במשימה כהצלחה.

בין מטעניו המפורסמים של אטלס 5 ישנן מספר רב של גשושיות לחקר מערכת השמש. ביניהן המקפת לסקר הירח אשר מיפתה את פני השטח הירחי, ג'ונו שחקרה את כוכב הלכת צדק וניו הוריזונס שחקרה את פלוטו וירחיו. בין היתר נשלחו מספר מטענים אל כוכב הלכת מאדים וביניהם ניתן למנות את הרובר קיוריוסיטי ששוגר בנובמבר 2011, המקפת MAVEN ששוגרה בנובמבר 2013, הנחתת InSight ששוגרה במאי 2018 והרובר פרסווירנס ששוגר ביולי 2020. מלבד גשושיות מחקר, האטלס 5 משגר חלליות אספקה ומטען אל תחנת החלל הבינלאומית והחל משנת 2024 הוא משגר אל תחנת החלל הבינלאומית את החללית המאוישת סטארליינר ומסייע בהחלפת צוותי התחנה.

לאחר קבלת החלטה על הפסקת שימוש במשגר זה החל פיתוח משגר חדש מדגם וולקן קנטאור. הוא שוגר לראשונה בשנת 2024. בינואר 2021 הוכרז שמשגר יבצע עוד 29 שיגורים, מהם נכון ליוני 2024 בוצעו 13.

==מבנה המשגר==
האטלס 5 הוא משגר דו-דלבי. השלב הראשון מתנשא לגובה של 32.46 מטרים וקוטרו 3.81 מטרים ובעודו מתודלק הוא שוקל 305,100 ק"ג. בבסיס השלב מנוע RD-180 יחיד אשר מונע מדלקים מסוג RP-1 וחמצן נוזלי ומספק כוח דחף של 3,827 קילו־ניוטון.

השלב השני של האטלס 5 נקרא קנטאור ותפקידו להכניס את המטען למסלול. גובהו 12.68 מטרים, קוטרו 3.05 מטרים ומשקלו הכולל הוא 23,146 ק"ג. הוא מונע על ידי מנוע RL10 העושה שימוש בדלקים מחמצן נוזלי ומימן נוזלי ומספק כוח דחף של 99.2 קילו־ניוטון.

בגרסאות הכבדות של המשגר נעשה שימוש במאיצי צד מסוג AJ-60A המספקים כוח דחף נוסף של 1,688.4 קילו־ניוטון.

==מחיר שיגור==
נכון ל-2016 מחיר השיגור של אטלס 5 נע בין 109 מיליון דולר לדגם הזול ביותר ועד למעלה מ-150 מיליון לדגם הכבד והיקר ביותר. 

==קישורים חיצוניים==

*[https://web.archive.org/web/20140330140202/http://www.ulalaunch.com/site/pages/Products_AtlasV.shtml עמוד Atlas V באתר ULA]

==הערות שוליים==

קטגוריה:משגרי לוויינים וחלליות
קטגוריה:סדרת טילי אטלס
חאנות קאזאן

חאנות קאזאן (ברוסית: Казанское ханство, בטטרית: Казан ханлыгы) הייתה ממלכה טטרית שירשה את החלקים של אורדת הזהב ונכבשה על ידי רוסיה.

החאנות השתרעה על שטחי בולגריה של הוולגה שהיו מאוכלסים על ידי הטטרים, הצ'ובשים ועמי וולגה נוספים. הדת השולטת הייתה אסלאם והאוכלוסייה שייכה את עצמה ל"אנשי קאזאן".
האצולה המקומית הייתה של בולגרים של הוולגה, אבל החאן עצמו ושומרי הראש שלו היו ממוצא טטרי. המשפחות השולטות היו מהאצולה של אורדת הזהב. רוב שטחי החאנות היו מכוסים ביערות. המקורות הרוסים מציינים שלמרות שהשפה השולטת הייתה טטרית גם שפות אחרות היו נפוצות מאוד.

בראש המדינה עמד חאן ולידו המועצה המייעצת – הדיוואן. מבחינה מנהלית המדינה חולקה ל-5 מחוזות.
גבול
במהלך כל תקופת קיומה החאנות ניהלה מלחמות עם נסיכות מוסקבה. החאנות הוקמה על ידי אולו-מוחאמד, שהיה חאן של אורדת הזהב אך הודח. בשנת 1438 הוא הקים חאנות חדשה עם המרכז בקאזאן. בתחילת שלטונות הוא ניהל מערכה מוצלחת נגד נסיכות מוסקבה. במהלך המערכה הוא כבש והרס מנזרים, לקח לשבי את מקריוס מאונז'ה בהמשך גם נסיך מוסקבה ואסילי השני נלקח בשבי ותמורתו החאן קיבל כופר גדול במיוחד. בתקופת איוואן השלישי המלחמה נמשכה בין השנים 1467–1469. במהלך המלחמה היו תהפוכות ולכל צד היו הצלחות משלו. בסתיו 1469 קאזאן נכבשה לאחר מצור ובהתאם לחוזה שלום כל ההצלחות שהיו לחאנות קאזאן במהלך שנות המלחמה נמחקו. בהמשך במשך מספר שנים היו פשיטות הדדיות והתנגשויות צבאיות באזור עיר ויאטקה. בשנת 1487 הכוחות של הרוסים כבשו את קאזאן פעם נוספת ובתמיכתם הוחלף החאן. גם בהמשך היו מלחמות בתדירות גדולה בין המדינות. בתקופת איוואן הרביעי תחילה היה ניסיון להעמיד בראשות החאנות איש משלו כאשר ניסיון זה נכשל הוא ניהל מספר מערכות ובסופו של דבר בשנת 1552 כבש את קאזאן והמדינה התפרקה תוך סיפוחה לנסיכות מוסקבה. לאחר נפילת עיר קאזאן חלקים אחרים של המדינה הצטרפו לנסיכות מוסקבה ללא קרב.

השלטון החדש הנהיג מדיניות נוקשה נגד האוכלוסייה המקומית. רוסים רבים הועברו לשטחי החאנות לצורך התיישבות.

==קישורים חיצוניים==

* [https://web.archive.org/web/20070219112609/http://www.kcn.ru/tat_en/history/h_hordee.html היסטוריה של החאנות]
* [http://www.ozturkler.com/icerikler.php?id=4502&lng=1 מידע כללי]

קטגוריה:רוסיה: היסטוריה
קאזאן
קטגוריה:מדינות מוסלמיות לשעבר באירופה
מערכות רום

מערכות רום הן רצועות אקלים המוגדרות על פי חלוקה בסיסית של כדור הארץ לקווי רוחב.

==גורמים==
מכיוון שכדור הארץ עגול, קרני השמש מגיעות אליו בזוויות שונות. ככל שקרני השמש מגיעות לכדור הארץ בזווית שטוחה יותר, כך גדל שטח הפיזור שלהן.

ככל ששטח הפיזור גדול יותר, יקבל אותו תא שטח פחות קרני שמש ויתחמם פחות. כתוצאה מכך באזור תהיה טמפרטורה נמוכה יותר. וההפך. 

קרני השמש מחממות את קרקע כדור הארץ. החום הנפלט מהאדמה מתפזר מעלה ונעצר בשכבת הגזים העוטפת את כדור הארץ המכונה אטמוספירה

אף שקרני השמש מגיעות מלמעלה החום נשמר בקרקע. לכן ככל שנעלה גבוה יותר נתרחק ממקור החום, הטמפרטורות ירדו ויהיה קר יותר.

==רצועות האקלים==
מחלקים את כדור הארץ ל-5 רצועות מקבילות בחצי הכדור הדרומי ובחצי הכדור הצפוני.<br />
הרצועות מתחלקות לשקע-רמה-שקע, וחוזר חלילה. בשקע יהיה גשום, וברמה יהיה יבש.

* שקע טרופי - אקלים חם מאוד וגשום כל השנה. הרצועה נמצאת בין קווי הרוחב 20°-0°.
* רמה סובטרופית - אקלים חם ויבש כל השנה. הרצועה נקראת גם רצועת המדבריות העולמיות, ונמצאת בין קווי הרוחב 30°-15°.
* רצועה ממוזגת - אקלים לפי עונות השנה. חם ויבש בקיץ; קר וגשום בחורף. הרצועה נמצאת בין קווי הרוחב 40°-30°.
* שקע סובפולארי - אקלים קר וגשום מאוד רוב השנה. הרצועה נמצאת בין קווי הרוחב 60°-40°.
* רמה פולארית - אקלים קר מאוד ויבש. הרצועה נקראת גם מדבר קפוא, ונמצאת בין קווי הרוחב 90°-60°.

==שיטות חלוקה נוספות==
שיטת קפן היא שיטת חלוקה הנקראת על שם המטאורולוג ולדימיר קפן. שיטה זו מודדת בצורה ספציפית יותר כל מקום בכדור הארץ ומסווגת אותו בהתאם לכמות המשקעים והטמפרטורה שבו למספר רב יותר של אזורי אקלים.

== ראו גם ==
* אקלים
* משקעים

קטגוריה:מטאורולוגיה
קטגוריה:אקלים
יש ונדמה

יש ונדמה הוא אלבום אוסף כפול שהוציאה הזמרת ירדנה ארזי ב-1998. האוסף מכיל 40 שירים מתקופות שונות בקריירה של ארזי, כ"אתה לי ארץ", "שהשמש תעבור עלי", "בן אדם", ו"הביתה". באוסף ישנם שירים שהוקלטו טרם הוצאת האוסף, בהם "שיר של יום חולין" עם אבי פרץ והשיר "ושמה לא תבוא" אותו הקדישה ארזי ליצחק רבין ושמעון פרס על מאמציהם להגיע להסכם שלום. 

==השירים באוסף==
===דיסק ראשון===
#"אתה לי ארץ" - מתוך האלבום אתה לי ארץ
#"שהשמש תעבור עלי" - מתוך האלבום דרישת שלום
#"בן אדם" - מתוך האלבום עוד יום אחד
# "בין פרחי הגן" - מתוך אלבום האוסף תחנה בדרך
# "האיש מן החלום" - מתוך האוסף תחנה בדרך
# "אדם אחר" (עם יהורם גאון) - מתוך האלבום עוד יום אחד
# "שירו שיר אמן" - מתוך אלבום האוסף שוב בתמונה
# "קו האהבה" - מתוך האלבום דרישת שלום
# "מוזיקה נשארת" - מתוך האלבום ירדנה ארזי
# "עוד נגיע" - מתוך האלבום אתה לי ארץ (הופיע במהדורה השנייה בלבד)
# "שוב בתמונה" - מתוך האוסף שוב בתמונה
# "חפץ חיים ברוח הגוברת" - מתוך האלבום מה נשמע
# "מה יש לי" - מתוך האלבום נשמה צוענית
# "יריד האהבה" - מתוך האלבום נשמה צוענית
# "הכינור הנאמן" - מתוך האלבום נשמה צוענית
# "רוח ואש" - מתוך האלבום נשמה צוענית
# "כשהצועני אוהב" - מתוך האלבום נשמה צוענית
# "עגילי דמאר" - מתוך האלבום עוד יום אחד
# "פת חלקה טובה" - מתוך האלבום דרישת שלום
#"הוי, ארצי! מולדתי!" (במסגרת שוקולד מנטה מסטיק) - מתוך תוכנית של הערוץ הראשון משירי שאול טשרניחובסקי
# "הביתה" - מתוך האלבום מה נשמע
# "יש ונדמה" - מתוך האלבום אתה לי ארץ

===דיסק שני===
# "היא רוקדת" - מתוך האלבום עוד יום אחד
# "שיר אשה בחורף" ("אהבתנו היא תשבץ...") - מתוך האלבום אנשים זרים
# "ילדה יחפה" - מתוך האלבום אנשים זרים
# "מחוזות האהבה" - מתוך האלבום עוד יום אחד
# "ונצואלה" (כחלק משוקולד מנטה מסטיק) - מתוך האוסף תחנה בדרך
# "ליל חניה" (עם חנן יובל ואפרים שמיר בליווי שלישיית אף אוזן גרון) - לראשונה משוחרר על גבי אלבום של ירדנה.
# "מי היה החולם" (עם אפרים שמיר במסגרת להקת הנח"ל) - לראשונה משוחרר על גבי אלבום של ירדנה.
# "ושמה לא תבוא" - טרם הופיע באלבום.
# "שיר של יום חולין" (עם אבי פרץ) - טרם הופיע באלבום.
# "מה נתת לי" - מתוך האלבום דמיון מזרחי
# "אל תאמר" - מתוך האלבום דמיון מזרחי
# "דמיון מזרחי" - מתוך האלבום דמיון מזרחי
# "אינני" - מתוך האלבום אנשים זרים
# "עוד יום אחד" - מתוך האלבום עוד יום אחד
# "בת הדייג" - מתוך האוסף תחנה בדרך
# "קרוב לים" - מתוך האלבום עוד יום אחד
#"דרישת שלום" - מתוך האלבום דרישת שלום
# "שלושה דורות" - מתוך האלבום מתוך שאהבתי

==צוות==
* גברי מזור - עריכה וייעוץ אמנותי
* דניאל חכים - צילום עטיפה
* נתן תומר - מפיק

קטגוריה:אלבומי ירדנה ארזי
קטגוריה:אלבומים בעברית
הרפובליקה הסובייטית הסוציאליסטית האוקראינית

הרפובליקה הסובייטית הסוציאליסטית האוקראינית (באוקראינית: Украї́нська Радя́нська Соціалісти́чна Респу́бліка, ברוסית: Украинская Советская Социалистическая Республика) הייתה אחת מחמש עשרה הרפובליקות של ברית המועצות ובין שלוש המדינות המייסדות של ברית המועצות, יחד עם רוסיה ובלארוס.

לרוסיה הסובייטית, לאוקראינה הסובייטית ולבלארוס הסובייטית היה ייצוג נפרד באו"ם. החלטה זו התקבלה בזמן הקמת הארגון לאחר מלחמת העולם השנייה. אוקראינה הייתה אף חברה במועצת הביטחון בשנים 1948–1949 וב-1984–1985.

== היסטוריה ==
תנועה בזכות מדינה אוקראינית עצמאית הביאה לאחר המהפכה הרוסית בשנת 1917 להקמת הרפובליקה העממית של אוקראינה. לבסוף החלק המערבי של הרפובליקה העממית סופח לפולין ורוב המדינה עברה לשלטון סובייטי.

בין מלחמות העולם חל באוקראינה משבר גדול - הולודומור - רעב המוני שבמהלכו מתו מיליוני אנשים, כתוצאה מתהליך הקולקטיביזציה.

בשנת 1939, בעקבות פלישת ברית המועצות לפולין סופח לרפובליקה שטח משמעותי (64,500 קמ"ר עם אוכלוסייה של 11 מיליון איש) במערב אוקראינה כולל לביב. במהלך המלחמה מתו מיליוני אוקראינים ועשרות אחוזים משטחי הערים נחרבו. לאחר מלחמת העולם השנייה לרפובליקה סופחו שטחים נוספים באזור. בתקופה זו השלטונות הסובייטים ניסו ליצור מחדש שלטון מקומי, אשר נחרב במלחמה. בשנת 1954 בעקבות החלטת ניקיטה חרושצ'וב לשליטת אוקראינה הסובייטית הועבר חצי האי קרים. בעשור זה חל תהליך עיור רחב היקף בארץ.

בשנת 1986 התרחש ברפובליקה אסון צ'רנוביל - האסון הגרעיני הגדול בהיסטוריה, שהגביר את ההתנגדות לשלטון הסובייטי בשנות שלטונו של מיכאיל גורבצ'וב, למרות תלות כלכלית בברית המועצות. בסוף שנות ה-80 חלה תחייה והתחדשות בתנועות הלאומיות הדתיות השונות באוקראינה.

בשנת 1991 נערך משאל עם, שבו רוב העם הצביע בעד עצמאות. לבסוף, אוקראינה עזבה את ברית המועצות, ובכך, סתמה את הגולל על כל סיכוי ריאלי על המשך קיום ברית המועצות, שהתפרקה סופית שלושה שבועות לאחר הכרזת העצמאות.

==קישורים חיצוניים==

==הערות שוליים==

*
קטגוריה:היסטוריה של אוקראינה (1917–1991)
אוקראינה
קטגוריה:מקומות ששימשו כמושבת עונשין
קטגוריה:מדינות לשעבר החברות באומות המאוחדות
קטגוריה:מדינות וטריטוריות שהוקמו ב-1919
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית הליטאית

הרפובליקה הסובייטית הסוציאליסטית הליטאית (בליטאית: Lietuvos Tarybų Socialistinė Respublika; ברוסית: Литовская Советская Социалистическая Республика, Litovskaya Sovetskaya Sotsalisticheskaya Respublika) הייתה אחת מרפובליקות ברית המועצות. 

== היסטוריה == 

הרפובליקה נוסדה ב-1940 אחרי פלישת ברית המועצות לשטח ליטא, כחלק מהסכם ריבנטרופ–מולוטוב. בין 1941 ל-1944 הרפובליקה נכבשה על ידי גרמניה הנאצית, אולם נכבשה בשנית על ידי הסובייטים ביולי 1944 ומאז הייתה תחת שלטון סובייטי עד הכרזת עצמאות מברית המועצות ב-11 במרץ 1990. במרץ 1949 במהלך הגירוש הגדול של מרץ גורשו לסיביר כ-42 אלף אזרחים. 

ליטא הכריזה על עצמאותה מברית המועצות ב -11 במרץ 1990, והייתה הרפובליקה הסובייטית הראשונה שעשתה זאת. במעשה זה ניתקה את קשריה עם ברית המועצות וברית המועצות טענה כי הצהרה זו אינה חוקית. איסלנד הכירה מיד בעצמאותה של ליטא. בינואר 1991 התחולל ניסיון מהפך כושל של הקומוניסטים המקומיים בתמיכת כוחות הצבא הסובייטי. ב-6 בספטמבר של אותה שנה נשיא ברית המועצות מיכאיל גורבצ'וב הכיר בעצמאותה של ליטא.

==קישורים חיצוניים==

 

קטגוריה:ליטא: היסטוריה
ליטא
קטגוריה:ליטא במלחמת העולם השנייה
קטגוריה:מדינות וטריטוריות שהוקמו ב-1940
קטגוריה:מדינות וטריטוריות שהתפרקו ב-1941
קטגוריה:מדינות וטריטוריות שהוקמו ב-1944
קטגוריה:מדינות שהתפרקו ב-1990
בושם על עורי

בושם על עורי הוא אלבום האולפן ה-15 של הזמרת ירדנה ארזי, שיצא ב-12 באוקטובר 2009, 14 שנים לאחר אלבומה הקודם.

==רקע==
באלבום 12 שירים חדשים שכתבו בין השאר אהוד מנור, רחל שפירא, חיים קינן ויואב גינאי. יהודה פוליקר הלחין והפיק את כל השירים באלבום, וכן כתב את המילים של מחצית מן השירים.

שם האלבום היה אמור להיות "כשאתה זה אני" על פי השיר השביעי באלבום, אך בעקבות האהדה הרבה בתחנות הרדיו לסינגל הראשון "בושם על עורי" שכתבה רחל שפירא, הוחלט לשנות את שם האלבום ל"בושם על עורי". באוגוסט יצא לאור לרדיו הסינגל השני מתוך האלבום, "הייתה לי ארץ", שכתב אהוד מנור מספר שבועות לפני מותו. בתחילת אוקטובר יצא לרדיו השיר "מה קורה אחי" שכתב פוליקר על פי מאמר של פרופסור עוז אלמוג, שזכה להשמעות רבות ברדיו. השיר כלל עיבוד אלקטרוני של "Tomer G". 

ב-12 באוקטובר יצא האלבום המלא לחנויות. בעקבות האלבום יצאה ארזי לסיבוב הופעות בעיבוד אורי זך.

==שירי האלבום==
# בושם על עורי (רחל שפירא/יהודה פוליקר)
# הייתה לי ארץ (אהוד מנור/יהודה פוליקר)
#מה קורה אחי (יהודה פוליקר על פי מאמר של עוז אלמוג/יהודה פוליקר רמיקס TOMER G)
# שבילי הרגש (יהודה פוליקר/יהודה פוליקר)
# אשה חדשה (חיים קינן/יהודה פוליקר)
# מתה לחיות (יהודה פוליקר/יהודה פוליקר)
# כשאתה זה אני (יהודה פוליקר/יהודה פוליקר)
# תל אביב מגג לגג (חיים קינן/יהודה פוליקר)
# מלכודת אש (יהודה פוליקר/יהודה פוליקר)
# הילד בעיניך (רחל שפירא/יהודה פוליקר)
# מה יהיה עלינו (יהודה פוליקר/יהודה פוליקר)
# הודעה נמסרה למשפחה (יואב גינאי/יהודה פוליקר)

==סינגלים==
# בושם על עורי - סינגל הבכורה יצא ב-26 ביולי 2009. הגיע למקום ה-6 במצעד השבועי ברשת ג'.
# הייתה לי ארץ - הסינגל השני יצא ב-23 באוגוסט 2009. הסינגל הגיע למקום ה-23 במצעד השבועי של רשת ג'.
# מה קורה אחי - הסינגל השלישי יצא ב-2 באוקטובר 2009. הגיע למקום ה-3 במצעד השבועי של רשת ג'.
# כשאתה זה אני - הסינגל הרביעי יצא ב-17 בנובמבר 2009. הוא הגיע למקום ה-17 במצעד השבועי של רשת ג'.
# הודעה נמסרה למשפחות - הסינגל החמישי יצא ב-14 באפריל 2010 לרגל יום הזיכרון ונכתב לזכרו של סמ"ר אורי גרוסמן שנפל במלחמת לבנון השנייה.
# אישה חדשה - הסינגל השישי יצא ב-21 בנובמבר 2013 לרגל יום המאבק הבינלאומי למניעת אלימות נגד נשים בליווי קליפ מיוחד שהופק על ידי נעמ"ת בהשתתפות גילה אלמגור, מירי בוהדנה, אורנה בנאי, לינוי בר גפן, פותנה ג'אבר, ח"כ זהבה גלאון, עינב גלילי, רוני דואני, יבגניה דודינה, השופטת בדימוס דליה דורנר, יו"ר נעמ"ת גליה וולוך, אסתי זקהיים, השרה לימור לבנת, אילנית לוי, מיכל מוכתר (מיקי), קרן מור, ליאורה עופר, שחר פאר, דנה פרידר, אשרת קוטלר, אסתר רדא ואגם רודברג.

==משתתפים באלבום==
*יהודה פוליקר - עיבודים והפקה מוזיקלית, גיטרה חשמלית, גיטרה אקוסטית, גיטרה בס, בוזוקי, אקורדיון, קלידים, מלודיקה, חליל אלט, כלי הקשה, אפקטים, תכנות וקולות.
*אלון הילל - תופים
*אלי חדד - תופים בשיר "הודעה נמסרה למשפחה" וקולות
*גיא יפה - הפקת שירה וקולות
*רותי הולצמן - קולות
*לאה לופטין - קולות
*נתן תומר - מפיק וקולות
*TOMER G - עיבוד אלקטרוני, קלידים ותכנותים נוספים לשיר "מה קורה אחי"

==קישורים חיצוניים==

* 

==הערות שוליים==

קטגוריה:אלבומי ירדנה ארזי
קטגוריה:אלבומים בעברית
קלוד-מישל שנברג

קלוד-מישל שֶנברג (בצרפתית: Claude-Michel Schönberg; נולד ב-6 ביולי 1944 בוואן, צרפת) הוא מפיק מוזיקלי, שחקן, זמר, פזמונאי ומלחין מחזות זמר יהודי-צרפתי, הידוע בעיקר בגין עבודותיו המשותפות עם אלן בובליל.

== קורות חיים ==
שנברג החל את הקריירה שלו כמפיק מוזיקלי וזמר. הוא כתב את מרבית הלחנים לאופרת הרוק הצרפתית הראשונה "המהפכה הצרפתית" (1973), ואף גילם את לואי ה-16 באותה ההפקה. בשנת 1974 כתב את הלחן והמילים לשיר "Le Premier Pas", שהגיע למקום הראשון במצעד הצרפתי ונמכר במיליון עותקים. לאחר מכן הפיק אלבום בו שר משיריו.

בשנת 1978 החליט להקדיש את עיקר מרצו להפקת גרסת במה מוזיקלית לספרו של ויקטור הוגו "עלובי החיים". המחזמר עלה לראשונה בפריז בשנת 1980, ולאחר מכן הועלה בגרסה אנגלית בלונדון בשנת 1985 ובברודוויי בשנת 1987. ההפקה בברודוויי הייתה מועמדת לתריסר פרסי טוני וזכתה בשמונה (לרבות פרס המחזמר הטוב ביותר). בשנת 1989 הועלה בלונדון המחזמר של שנברג ובובליל "מיס סייגון". הפקת המחזמר בברודוויי שברה את השיאים במכירת כרטיסים מראש (24 מיליון דולר לפני הצגת הבכורה ב-11 באפריל 1991). המחזמר היה מועמד לעשרה פרסי טוני. בשנת 1997 העלו שנברג ובובליל את המחזמר "מרטן גר" על בימות לונדון. המחזמר זכה בפרס אוליביה. בשנת 2001 הלחין שנברג לראשונה את המוזיקה לבלט "אנקת גבהים", אשר הוצג על בימות לונדון מספטמבר 2002.

מחזות הזמר הידועים שהלחין שנברג הם: "המהפכה הצרפתית" (1973), "עלובי החיים" (1980), "מיס סייגון" (1989), "מרטן גר" (1996), "מלכת הפיראטים" (2006), "מרגריט" (2008).

בעבר היה שנברג נשוי למגישת החדשות של ערוץ France 2, ביאטריס שנברג, עד גירושיהם. בשנת 2003 נישא שנברג לבלרינה האנגלייה שארלוט טלבוט. לשנברג בן אחד ושתי בנות.

==קישורים חיצוניים==

* 

קטגוריה:מלחינים יהודים צרפתים
קטגוריה:זמרים יהודים צרפתים
קטגוריה:זוכי פרס טוני: מחזאים, מחברים וליברטיסטים
קטגוריה:זוכי פרס טוני: מוזיקאים
קטגוריה:ברטאן: אישים
קטגוריה:צרפתים שנולדו ב-1944
אצטדיון אליאנץ

אצטדיון אליאנץ, המוכר גם כאצטדיון יובנטוס, הוא אצטדיון כדורגל בטורינו שאיטליה. הוא משמש כאצטדיונה הביתי של קבוצת יובנטוס, ונבנה על הריסותיו של הסטאדיו דלה אלפי, אצטדיונה הקודם של הקבוצה.

== היסטוריה ==
בנייתו של האצטדיון בן 41,507 המושבים החלה בשנת 2009 והסתיימה בשנת 2011. עלות בניית האצטדיון עומדת על כ-150 מיליון אירו. בסמוך לאצטדיון נבנה מגרש חנייה אשר מכיל כ-4,000 מקומות חנייה.

האצטדיון נחנך ב-8 בספטמבר 2011 במשחק ראווה בין יובנטוס לנוטס קאונטי האנגלית, אשר מדיה היוו השראה ליובנטוס ואומצו על ידיה בתחילת דרכה כקבוצה.

ב-2 באוקטובר 2012 נערך המשחק הראשון במסגרת ליגת האלופות מול שחטאר דונצק האוקראינית. אותו משחק נגמר בתוצאה 1-1 (לאונרדו בונוצ'י כבש ליובנטוס וטשיירה לשחטאר).

בעונת 2013/14 האצטדיון אירח את גמר הליגה האירופית בין סביליה לבנפיקה ליסבון.

בשנת 2017 נחתם הסכם בין יובנטוס לחברת אליאנץ העולמית, אשר רכשה את זכויות שיום האצטדיון ל-5 עונות תמורת 75 מיליון יורו. ב-1 ביולי 2017 שונה שמו באופן רשמי ל"אצטדיון אליאנץ".

==קישורים חיצוניים==

* 

אליאנץ
קטגוריה:יובנטוס
קטגוריה:טורינו: ספורט
קטגוריה:טורינו: מבנים
קטגוריה:אצטדיוני גמר הליגה האירופית
הפועל טבריה

הפועל טבריה הייתה קבוצת כדורגל ישראלית מהעיר טבריה, שבשיאה שיחקה בשנות השישים ובשנות השמונים בליגה הבכירה בישראל.

==היסטוריה==
סניף הפועל בטבריה הפעיל קבוצת כדורגל במהלך שנות השלושים ושנות הארבעים שאף השתתפה בליגה ב' (הליגה השנייה באותה עת).

בשנת 1953 הקימו בני נוער מטבריה קבוצת כדורגל בשם אינ"ס, על שם ארבעה מבני טבריה שנפלו במהלך מלחמת העצמאות, וכעבור שנה, לאחר שזכו באליפות אזורית, הצטרפו להתאחדות לכדורגל, אשר חייבה אותם להצטרף למרכז ספורט. חברי הקבוצה בחרו להצטרף למרכז הפועל והקבוצה שינתה את שמה לשם הפועל טבריה.

בשנת 1958 (עם המאמן אוטו שלפנברג), בעת ששיחקה בליגה ב' (הליגה השלישית באותה עת), זכתה הקבוצה ב"גביע ההתאחדות", תחרות גביע שבה השתתפו קבוצות מליגה א' וליגה ב' לכבוד עשר שנים לקום מדינת ישראל, לאחר שניצחה 7–1 את הפועל באר שבע. 

לאחר אובדן העלייה במחזור האחרון של עונת 1959–1960, העפילה הקבוצה (עם המאמן יז'י סוסנובסקי) בסיום עונת 1960–1961 לראשונה בתולדותיה לליגה הבכירה. מיקום השיא של הקבוצה הוא המקום השלישי אליו הגיעה בעונת 1961/1962. בתום עונת 1964/1965 ירדה הקבוצה ליגה לאחר ארבע עונות רצופות.

הקבוצה שיחקה עד סוף עונת 1975/76 בליגה השנייה, אז ירדה לליגה ב', לאחר שסיימה במקום ה-16 בליגה, אך בשתי העונות שלאחר מכן סיימה הקבוצה במקום הראשון ועלתה לליגה הארצית.

הקבוצה חזרה לליגה הבכירה בעונת 1988/1989 אך שרדה עונה אחת בלבד ומאז לא שבה יותר לליגה הבכירה. בקבוצה שיחק בתקופה זו עודד מכנס.

בעונת 1991/1992 נשרה הפועל טבריה לליגה א'. בתחילת העונה לא התייצבה הקבוצה למשחק חוץ מול הפועל רמת גן, ובית הדין של ההתאחדות פסק לקבוצה הפסקת פעילות על תנאי. כעבור 9 חודשים, בפתיחה של העונה הבאה, שוב לא התייצבה הקבוצה למשחק ליגה ביתי מול הפועל עכו. בית הדין העליון של ההתאחדות החליט להפעיל את העונש על תנאי, הפסיק את פעילות הקבוצה עד לסיום העונה והחליט להוריד את הקבוצה עד לליגה ג'. הפועל טבריה הייתה במצב כלכלי קשה ולא היה ברשותה די כסף להגשת ערעור והיא התפרקה.

==תארים והישגים==
גביע ההתאחדות:
* זכייה (1): 1958

==שחקני עבר במועדון==

==לקריאה נוספת==
* זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 263, הוצאת ישראגול, 2011

==קישורים חיצוניים==
* [https://www.youtube.com/watch?v=mzVd7gGHRn0 הפועל טבריה-בני יהודה 0-3], בערוץ "youtube"
* 

==הערות שוליים==

קטגוריה:קבוצות כדורגל ישראליות שהתפרקו
קטגוריה:קבוצות כדורגל ששיחקו בליגה הבכירה בישראל
טבריה
קטגוריה:קבוצות כדורגל שהוקמו ב-1953
קטגוריה:טבריה: ספורט
תנודות רבי

תנודות רבי (באנגלית: Rabi oscillations, אוסצילציות רבי) או מחזור רבי (Rabi cycle) היא התנהגות מחזורית של מערכת קוונטית בעלת שני מצבים (שתי רמות אנרגיה קוונטיות), בנוכחות שדה מגנטי קבוע ושדה מגנטי מתנודד, שתדירותו תואמת את הפרש האנרגיות בין הרמות. מחזוריות זו מתייחסת לבליעה ולפליטה של אנרגיה, במעבר אוכלוסייה בין רמות אנרגיה. תופעה זו נצפתה במערכות רבות, החל מפיצול רמות באטומים ועד לתנודות במערכות מולקולריות. התנהגות מחזורית זו מזוהה עם שמו של איזידור אייזק רבי. על פיתוח מחולל המחזוריות ומערכת המדידה, זכה אייזק רבי ב-1944 בפרס נובל. את בעיית הדיוק במדידת המומנט המגנטי של האטום, יעדם של ניסויי רבי, השלים נורמן רמזי כארבעים שנה מאוחר יותר, בטבעו מונח חופף, תנודות רמזי.

==הניסוי של רבי==
רבי הקרין אלומת אטומים דרך שני שדות מגנטים שונים: שדה מגנטי קבוע ושדה מגנטי מתנודד (המשתנה בתדר מסוים התואם את הפרש האנרגיה בין הרמות). גרעיני האטומים שהקרין התאפיינו במומנטים מגנטיים, גודל הנלווה לספין הגרעין אשר גורם לגרעין לתפקד כמגנט קטן. בהשפעת השדה המגנטי ביצעו המומנטים נקיפה סביב כיוון השדה המגנטי הקבוע, שתדירותה פרופורציונלית לעוצמת השדה.
כאשר רבי השווה את תדירות השדה המגנטי המתנודד לתדירות הנקיפה של המומנטים, המומנטים המגנטיים נכנסו לתהודה ושינו את כיוונם בצורה מחזורית, דבר שהורגש בבליעת אנרגיה מהשדה המתנודד וייצר בעצם תנודה מחזורית של ספיגת ופליטת פוטונים.

==תיאור פיזיקלי==
ההסבר להתנהלות שזיהה רבי ניתן במכניקת הקוונטים, לפיה שני מצבי מומנט אלו מייצגים למעשה שתי רמות אנרגיה שונות. מעבר חלקיק מרמת האנרגיה הנמוכה לגבוהה יותר, מתרחש על ידי בליעת אנרגיה מהשדה המתנודד, ששבה ונפלטת עם הדעיכה חזרה מן המצב המעורר לרמת היסוד (הנמוכה). כאשר אטום או מערכת שתי רמות מקבילה, מאופיינים כך שכל אוכלוסייתם נמצאת ברמת היסוד ואין שדה חיצוני הפועל עליהם, הסתברות מעבר בין הרמות היא קטנה מאוד וזניחה. באמצעות הפעלת שדה חיצוני משתנה, כגון קרן לייזר, במערכות אטומיות, ניתן לאלץ מעבר אוכלוסייה מרמת היסוד לרמה מעוררת. כאשר, כמות האכולוסיה העוברת בין הרמות וקצבה נקבעים על ידי עוצמת השדה החיצוני ומידת התאמת תדירותו להפרש בין רמות האנרגיה. 
משך זמן התואם מעבר של האוכלוסייה כולה בין רמה אחת לשנייה מכונה "פולס <math>\pi</math>", משך זמן התואם מעבר מחצית מן האוכלוסייה מכונה "פולס <math>\frac{\pi}{2}</math>".

==שימוש באוסצילציות רבי==
אוסצילציות רבי נמצאות בשימוש במערכות רבות. לאחר גילוין נעשה שימוש רב באוצילציות רבי בספקטרוסקופיה מולקולרית. במחשוב קוונטי נעשה שימוש בפולס <math>\frac{\pi}{2}</math> כדי לממש את השער הלוגי הקוונטי Hadamard וליצור סופרפוזיציה קוונטית בין שני מצבים קוונטיים, ובפולס <math>\pi</math> כדי לממש את השער הלוגי הקוונטי NOT שמשמש כבסיס לקיוביט.

==ראו גם==
* מכניקת הקוונטים
* תהודה מגנטית גרעינית
* פליטה ספונטנית

==קישורים חיצוניים==

קטגוריה:לייזרים
קטגוריה:מכניקת הקוונטים
קטגוריה:פוטוניקה
גשר הוהנצולרן

גשר הוהנצולרן (בגרמנית: Hohenzollernbrücke) הוא גשר רכבות והולכי רגל העובר מעל נהר הריין בעיר קלן בגרמניה.

הגשר הוא אחד משבעת הגשרים בעיר קלן. הגשר ממוקם במרכז העיר בסמוך לקתדרלה של קלן והוא מבנה חשוב בנופה של העיר. הגשר מחבר בין תחנת הרכבת הראשית של קלן ותחנת הרכבת Köln Messe/Deutz. על הגשר עוברות כ-1,200 רכבות ביום, והוא אחד מגשרי הרכבות העמוסים בגרמניה בפרט ובאירופה בכלל.

==היסטוריה==
גשר הוהנצולרן נבנה בין השנים 1907–1911 במקום בו שכן לפני כן "גשר הקתדרלה" (Dombrücke), שנהרס כיוון שלא היה מסוגל לעמוד בעומס התחבורה עליו. במתכונתו המקורית תוכנן הגשר ידי האדריכל פרנץ שווכטן (Schwechten) בסגנון נאו-רומנסי וכלל שתי מסילות ברזל וכן מעבר להולכי רגל וכלי תחבורה אחרים. הגשר נקרא על שם בני בית הוהנצולרן ששלטו בגרמניה באותם הימים ואשר פסליהם הוצבו על הגשר.

במהלך מלחמת העולם השנייה הופצץ הגשר פעמים רבות, אך לא ניזוק באופן משמעותי. ב-6 במרץ 1945 עם כניסת כוחות אמריקאים לקלן, פוצץ הגשר בידי הגרמנים. לאחר סיום המלחמה נבנה הגשר מחדש לשימוש רכבות והולכי רגל. העבודות לשיקום הגשר הסתיימו בשנת 1959. במהלך שנות ה-80 של המאה ה-20 הורחב הגשר.

בתחילת המאה ה-21 התפתח טרנד שבו זוגות נאהבים תולים על הגדר שעל הגשר מנעול אהבה וזורקים את המפתח לריין כמחווה רומנטית וסמל לאהבה נצחית. כיום הגשר עמוס במספר רב של מנעולי אהבה, במשקל כולל של כ-2 טונות.

==גלריה==
<gallery widths="150px" heights="150px">
Köln-Night-GavinCato.jpg|הגשר לעת ערב. ברקע קתדרלת קלן.
Hohenzollernbrücke Köln - Einfahrt von Westen.jpg|מסילות רכבת על הגשר
Bundesarchiv Bild 146-2008-0036, Köln, Hohenzollernbrücke.jpg|מראה הגשר בשנת 1930
Bundesarchiv Bild 183-R70674, Köln, Hohenzollernbrücke, Wiederaufbau.jpg|עבודות לשיקום הגשר, 1948
Koeln 1945.jpg|העיר בחורבנה בסוף מלחמת העולם השנייה. כמו רוב העיר, גם הגשר נהרס (ניתן לראות את הריסותיו על הנהר מימין לקתדרלה)
</gallery>

== קישורים חיצוניים ==

הוהנצולרן, גשר
הוהנצולרן, גשר
קטגוריה:קלן: מבנים
קטגוריה:נורדריין-וסטפאליה: תחבורה
הרפובליקה הסובייטית הסוציאליסטית המולדובית

הרפובליקה הסובייטית הסוציאליסטית המולדובנית (במולדובנית: Република Советикэ Сочиалистэ Молдовеняскэ) הייתה אחת מ-15 הרפובליקות של ברית המועצות. מולדובה נכבשה על ידי הצבא האדום ב-2 באוגוסט 1940 בזמן מלחמת העולם השנייה. כשהתפרקה ברית המועצות הכריזה מולדובה על עצמאותה ב-27 באוגוסט 1991.

== היסטוריה ==
הסובייטים הקימו ישות אוטונומית במקום בשנת 1924. לבסוף, מולדובה עצמה נכבשה מידי הרומנים פעם במלחמת העולם השנייה והאוטונומיה הסובייטית חודשה בקיץ 1940. בשנים שלאחר מכן נשלחו עשרות אלפי אנשים שנחשדו כמאיימים על השלטון ל"חינוך מחדש" בסיביר או בקזחסטן. בנוסף על כך, השלטון הסובייטי רדף את הכמורה וגירש גרמנים אתניים. בסוף העשור היה רעב כבד ברפובליקה.

עם שלטונו של ניקיטה חרושצ'וב בשנים 1953–1964 אט אט מולדובנים החלו לחזור לארץ מהגולאגים. בשנות ה-70 וה-80 הרפובליקה קיבלה כספים רבים מהשלטון על מנת לפתח את האזור.

בשנות שלטונו של מיכאיל גורבצ'וב חלה תחייה וחידוש התנועה הלאומית במולדובה, לאחר שלטון הדיכוי של ליאוניד ברז'נייב. בשנים אלו החלו מחשבות על היפרדות מהשלטון המרכזי. בסוף אוגוסט 1989 השפה המולדובנית אומצה כשפה הרשמית והיא הוחזרה לאותיות הלטיניות, כמו שהיה לפני השלטון הסובייטי. באביב- סתיו 1991 מולדובה הכריזה על עצמאות וברית המועצות התפרקה, ובכך תמו הימים על הרפובליקה.

במולדובה של ימנו חבל טרנסניסטריה הטוען לעצמאות משתמש באותו דגל של הרפובליקה הסובייטית הסוציאליסטית המולדובית

== דמוגרפיה ==
נכון לשנת 1989, 64.5% מהאוכלוסייה הייתה מולדובנית (בניגוד ל-68.8% בשנת 1941). לאומים מרכזיים אחרים שישבו במקום היו הרוסים והאוקראינים (13% מכל קבוצה, נכון ל-1989). במולדובה (1989) היו גם כ-1.5% (65,000) יהודים.

==קישורים חיצוניים==

קטגוריה:מולדובה: היסטוריה
מולדובה
קטגוריה:מדינות וטריטוריות שהוקמו ב-1940
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית האוזבקית

הרפובליקה הסובייטית הסוציאליסטית האוזבקית (באוזבקית: O`zbekiston Sovet Sotsialistik Respublikasi, ברוסית: Узбекская Советская Социалистическая Республика) הייתה אחת הרפובליקות של ברית המועצות. לאחר פירוק ברית המועצות הכריזה אוזבקיסטן על עצמאותה ב-1 בספטמבר 1991.

מבחינת גודל האוכלוסייה, הייתה זו הרפובליקה השלישית בגודלה בברית המועצות. בשנת 1989 אוכלוסיית הרפובליקה הייתה כ-19.6 מיליון תושבים, מהם מעל 14 מיליון היו אוזבקים.

== היסטוריה ==
הרפובליקה הוקמה בשנת 1924 במסגרת רפורמה מנהלית של ברית המועצות שבמסגרתה מרכז אסיה חולק לרפובליקות אתניות.. עם הקמתה הייתה בירת הרפובליקה סמרקנד, ובשנת 1930 הועברה הבירה לטשקנט. בשנת 1936 לרפובליקה הועבר אזור קרקלפקיה ששטחו כ-167 אלף קמ"ר (מעל שליש מהשטח הנוכחי).

בשנת 1928 השלטון הסובייטי ביצע תהליך קולקטיביזציה במדינה, תהליך שנמשך גם בשנות ה-30. בזמן הטיהורים הגדולים נרצחו אישים שהואשמו בלאומנות.

במהלך מלחמת העולם השנייה, תעשיות רבות הועברו אל הארץ ממקומות פגיעים באזורים המערביים של ברית המועצות כדי לשמור על ביטחונו. מספר רב של רוסים, אוקראינים ובני לאומים אחרים שליוו את המפעלים שינו את הדמוגרפיה של הרפובליקה. המצב הדמוגרפי הוחרף עוד יותר על ידי סטלין שהגלה מספר קבוצות אתניות שנחשדו בשיתוף פעולה עם מדינות הציר מחלקים אחרים של ברית המועצות אל האזור.

השלטון הסובייטי ביער את הבערות ודיכא את האסלאם המקומי.

מאז 1959 ועד ל-1983 בראש הרפובליקה עמד שאראף רשידוב. בסוף התקופה, כאשר בראש ברית המועצות עמד יורי אנדרופוב, רשידוב הואשם בשחיתות שלטונית. בעקבות הטיהורים, כל הצמרת השלטונית והכלכלית של הרפובליקה הוחלפה ובחלקה נעצרה. לאחר קבלת העצמאות, כל הנאשמים שוחררו ממעצר.

==קישורים חיצוניים==

קטגוריה:אוזבקיסטן: היסטוריה
אוזבקיסטן
קטגוריה:מקומות ששימשו כמושבת עונשין
קטגוריה:מדינות וטריטוריות שהוקמו ב-1924
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית של אזרבייג'ן

הרפובליקה הסובייטית הסוציאליסטית של אזרבייג'ן (באזרית: Azərbaycan Sovet Sosialist Respublikası, ברוסית: Азербайджанская Советская Социалистическая Республика) הייתה אחת מ-15 הרפובליקות שהרכיבו את ברית המועצות. כאשר התפרקה ברית המועצות ב-1991 הכריזה אזרבייג'ן על עצמאותה ב-18 באוקטובר 1991.

== היסטוריה ==
הרפובליקה הוקמה ב-28 באפריל 1920 לאחר שיחידות הצבא האדום כבשו את השטח ונפילת הרפובליקה הדמוקרטית של אזרבייג'ן. בין השנים 1922–1936 היא הייתה חלק של הרפובליקה הסובייטית הפדרלית הסוציאליסטית עבר-הקווקז.

במהלך סוף 1920 - תחילת 1921 היה לא ברור האם שטח נגורנו קרבאך יכלל בתוך הרפובליקה. בסופו של דבר, ב-5 ביולי 1921 הגוף העליון של המפלגה הקומוניסטית באזור בקווקז "קווביורו" החליט על כך ששטח נגורנו קרבאך יכלל בתוך אזרבייג'ן הסובייטית. בשנת 1923 בחלק מהאזורים בהם קיים רוב לאוכלוסייה הארמנית הוקם אזור אוטונומי. עם זאת, היו כמה אזורים סמוכים בהם היה רוב ארמני אך הם לא נכללו בשטח האזור האוטונומי. החלטות אלו בסופו של דבר הביאו להתלקחות האזור במהלך שנות ה-80 של המאה ה-20.

ביולי 1920 הצבא האדום כבש אזור נחיצ'יבאן שמאוכלס בעיקר על ידי האזרים. בשנת 1924 בשטח האזור הוקמה רפובליקה אוטונומית שהייתה חלק של הרפובליקה הסובייטית הסוציאליסטית של אזרבייג'ן.

בשנת 1929 הוחלט על מעבר הכתב האזרי לשימוש באלפבית לטיני, רק לאחר עשור - בשנת 1939 בוצע מעבר לשימוש באלפבית קירילי.

במהלך מלחמת העולם השנייה גרמניה הנאצית תכננה להיכנס לשטח הרפובליקה ואף היה מועד יעד לכיבוש באקו ב-25 בספטמבר 1942. יעד זה לא הושג וכוחות וורמאכט נעצרו בצפון קווקז. תשתיות תחבורתיות של הרפובליקה היו נתיב חשוב בהעברת סחורות במסגרת השאל-החכר מארצות הברית דרך איראן. במהלך המלחמה נהרגו כ-290,000 אזרים.

סוף שנות ה-80, תקופת שלטונו של מיכאיל גורבצ'וב אופיינו בתסיסה בקווקז, במיוחד בסוגיית נגורנו קרבאך. בשנים אלו הוקמו ארגונים פוליטיים ולאומיים רבים. בשנים אלו חלו מהומות רבות, אשר הפכו בסופו של דבר למלחמת נגורנו קרבאך.

==קישורים חיצוניים==

קטגוריה:אזרבייג'ן: היסטוריה
אזרבייג'ן
קטגוריה:מקומות ששימשו כמושבת עונשין
קטגוריה:מדינות וטריטוריות שהוקמו ב-1920
קטגוריה:מדינות וטריטוריות שהוקמו ב-1936
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית הטג'יקית

הרפובליקה הסובייטית הסוציאליסטית הטג'יקית (בטג'יקית: Ҷумҳурии Сотсиалистии Шӯравии Тоҷикистон; ברוסית: Таджикская Советская Социалистическая Республика) הייתה אחת מ-15 הרפובליקות אשר הרכיבו את ברית המועצות. כאשר ברית המועצות התפרקה הכריזה טג'יקיסטן על עצמאותה ב-9 בספטמבר 1991.

הרפובליקה הוקמה באוקטובר 1924, כחלק מתהליך חלוקת מרכז אסיה לרפובליקות סובייטיות שונות. עוד מהיווסדה, היה שימוש ברפובליקה בשפה הטג'יקית. על אף שהושקע כסף בפיתוח המדינה, הרפובליקה הטג'יקית הייתה ענייה יותר משאר המדינות בברית המועצות.

==קישורים חיצוניים==

==הערות שוליים==

קטגוריה:טג'יקיסטן: היסטוריה
טג'יקיסטן
קטגוריה:מקומות ששימשו כמושבת עונשין
קטגוריה:מדינות וטריטוריות שהוקמו ב-1929
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית הטורקמנית

הרפובליקה הסובייטית הסוציאליסטית הטורקמנית (בטורקמנית: Türkmenistan Sovet Sotsialistik Respublikasy; ברוסית: Туркменская Советская Социалистическая Республика) הייתה אחת הרפובליקות בברית המועצות. כאשר התפרקה ברית המועצות הכריזה טורקמניסטן על עצמאותה ב-27 באוקטובר 1991.

== היסטוריה ==
האימפריה הרוסית כבשה את טורקמניסטן בשנות ה-60 וה-70 של המאה ה-19. בהמשך האזור סופח לאימפריה.

הטורקמנים היו אדישים לעליית הסובייטים במלחמת האזרחים ברוסיה והיו מעט מרידות. באוקטובר 1924, עם סוף המלחמה ובכינון ברית המועצות, חולק מרכז אסיה לרפובליקות הסובייטיות השונות. בשנים שלאחר מכן חל שינוי רחב בתרבות המקומית, שנבע מהשלטון שפיתח עירוניות ותעשייה והתנגד למסורתיות. בשנים אלו השלטון רדף את הדת - סגר מסגדים ובתי ספר דתיים. האמונה והמנהגים הדתיים השתמרו בעיקר באזורים כפריים. דוקטרינה אתאיסטית קיצונית זו בודדה את טורקמניסטן מהקהילה המוסלמית הבינלאומית.

עם שלטונו של מיכאיל גורבצ'וב, באמצע שנות ה-80 חלו תהליכי הגלאסנוסט והפרסטרויקה שבסופו של דבר הובילו להתפרקות ברית המועצות. בשנים אלו הרפובליקה הייתה שקטה, כנראה בגלל תלות בברית המועצות.

כשחלו תהליכי עצמאות בשאר הרפובליקות, גם הרפובליקה הטורקמנית הכריזה על ריבונות בקיץ 1990. לאחר משאל עם באוגוסט 1991, שהראה כי 94% מהעם בעד עצמאות ולאחר הצבעה ואשרור של הסובייט העליון, הכריזה טורקמניסטן על היפרדות מברית המועצות.

==קישורים חיצוניים==

קטגוריה:טורקמניסטן: היסטוריה
טורקמניסטן
קטגוריה:מקומות ששימשו כמושבת עונשין
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית הקזחית

הרפובליקה הסובייטית הסוציאליסטית הקזחית (בקזחית: Қазақ Кеңестік Социалистік Республикасы, ברוסית: Казахская Советская Социалистическая Республика) הייתה אחת הרפובליקות שהרכיבו את ברית המועצות. כאשר התפרקה ברית המועצות הכריזה קזחסטן על עצמאותה ב-16 בדצמבר 1991. רפובליקה זו הייתה האחרונה שעזבה את ברית המועצות.

באמצע שנות ה-20 אזור מרכז אסיה חולק לישויות סובייטיות שונות, שנקבעו לפי מאפיינים אתניים. הרפובליקה הקזחית הוקמה בשנת 1936 כאשר היא הופרדה מהרפובליקה הסובייטית הרוסית. לפי גודל השטח היא הייתה הרפובליקה השנייה בגודלה בברית המועצות. נכון למפקד האוכלוסין האחרון שנערך בשנת 1989, 40.1% מהאוכלוסייה היו קזחים (לעומת 58% בשנת 1926), 37.4% רוסים (לעומת 18% בשנת 1926), 5.8% אוקראינים, והשאר גרמנים (5.8%), טטרים, אוזבקים וקוראנים. כמה הגורמים שעיצבו את הדמוגרפיה היו הגירה רוסית לרפובליקה וגלי רעב המוני בשנות ה-30.

== היסטוריה ==
הרפובליקה הסובייטית הסוציאליסטית הקזחית הייתה בעבר חלק מהקיסרות הצארית הרוסית. היא סופחה לאימפריה במהלך המאה ה-18-המאה ה-19. בעקבות המהפכה הקומוניסטית היא הוכרזה לרפובליקה הסובייטית הסוציאליסטית הקזחית, אחת מ-15 הרפובליקות שהרכיבו את ברית המועצות. במהלך תקופת שלטונו של סטלין הייתה ידועה בעיקר בשל מתקני הענישה שבה. אליה נשלחו עמים מגורשים.

מאוחר יותר התנהלו על אדמת קזחסטן מספר פרויקטים סובייטים שאפתניים. החשוב שבהם הייתה תוכנית החלל הסובייטית שהתנהלה מקוסמודרום בייקונור שנמצאת מזרחית לימת אראל בדרום קזחסטן. מבסיס זה שוגר לחלל ספוטניק הלוויין הראשון בעולם בשנת 1957, וממנו יצא יורי גאגרין למסע הראשון של אדם בחלל בשנת 1961.

הרפובליקה הסובייטית הסוציאליסטית הקזחית התנתקה מברית המועצות בשנות התשעים המוקדמות, מיד לאחר התמוטטות ברית המועצות, והפכה לקזחסטן. ב-10 בדצמבר 1997 קזחסטן העבירה את בירתה מ-אלמטי לאק-מולה, שמאוחר יותר שונה שמה לאסטנה. לאחר הכרזתה כעיר הבירה עברה העיר תנופת בנייה מרשימה של מבני ציבור.

== קישורים חיצוניים ==

==הערות שוליים==

קטגוריה:קזחסטן: היסטוריה
קזחסטן
קטגוריה:מקומות ששימשו כמושבת עונשין
קטגוריה:מדינות וטריטוריות שהוקמו ב-1936
קטגוריה:מדינות וטריטוריות שהתפרקו ב-1991
הרפובליקה הסובייטית הסוציאליסטית הקירגיזית

הרפובליקה הסובייטית הסוציאליסטית הקירגיזית (בקירגיזית: Кыргыз Советтик Социалисттик Республикасы, ברוסית: Киргизская Советская Социалистическая Республика) הייתה אחת הרפובליקות בברית המועצות. בתקופת התפרקות ברית המועצות הכריזה קירגיזסטן על עצמאותה ב-31 באוגוסט 1991.

== היסטוריה ==
בעברה הקדום התגוררו בשטח המדינה שבטים נודדים שהתפרנסו ממרעה וגרו באוהלי יורטה המתאימים למזג האוויר באזור וניתנים להעברה ממקום למקום.העידן המודרני חולל שינויים נרחבים באזור. שטחה של קירגיזסטן סופח לאימפריה הרוסית בשנים 1855–1876 כחלק של כיבוש ח'אנות קוקנד. תחת שלטון ברית המועצות באוקטובר 1924 היא נהפכה קיבלה אטונומיה בתור הרפובליקה הסובייטית הסוציאליסטית האוטונומית הקירגיזית ובשנת 1937 היא הפכה לרפובליקה סובייטית ושמה המלא היה "הרפובליקה הסובייטית הסוציאליסטית הקירגיזית", כמו כן שמותיה הנוספים היו "SSR הקירגיזית" ו"קירגיזיה" באוגוסט 1991 קירגיסטן הכריזה על עצמאותה.

== דמוגרפיה ==
בשנת 1926 גרו ברפובליקה כמיליון איש. במפקד האחרון שהתרחש בברית המועצות (1989) חיו בקירגיסטן 4.25 מיליון בני אדם. רוב האוכלוסייה הם קירגיזים. רוב העם הוא מוסלמי, ודובר קירגיזית.

==קישורים חיצוניים==

קטגוריה:קירגיזסטן: היסטוריה
קירגיזסטן
קטגוריה:מקומות ששימשו כמושבת עונשין
קטגוריה:מדינות וטריטוריות שהוקמו ב-1936
קטגוריה:מדינות וטריטוריות שהתפרקו ב-1991
טרנס טאו

טרנס (טרי) טאו (באנגלית: Terence Tao; נולד ב-17 ביולי 1975) הוא מתמטיקאי אוסטרלי, פרופסור למתמטיקה באוניברסיטת קליפורניה בלוס אנג'לס וזוכה מדליית פילדס לשנת 2006.

== קורות חיים ==

טאו נולד באדלייד שבאוסטרליה. הוא היה ילד פלא, ונאמר עליו שכבר בגיל שנתיים ידע אריתמטיקה בסיסית. בגיל 24 מונה לפרופסור חבר באוניברסיטת קליפורניה בלוס אנג'לס, והיה לאדם הצעיר ביותר שמונה למשרה זו בתולדות האוניברסיטה. שני הוריו הם מהגרים מהונג קונג, אביו רופא ילדים ואמו מורה למתמטיקה.

תחומי מחקרו העיקריים הם: אנליזה הרמונית, משוואות דיפרנציאליות חלקיות, קומבינטוריקה אדיטיבית ותורת המספרים. הוא פיתח, יחד עם המתמטיקאי בן גרין, את משפט גרין-טאו שקובע שעבור כל מספר טבעי n קיימת סדרה חשבונית באורך n של ראשוניים. בסדרת עבודות משותפת עם תמר ציגלר, טאו המשיך לפתח את משפט גרין-טאו לתוצאות אודות סדרות פולינומיות במספרים ראשוניים.

לטאו מספר ארדש 2.
==פרסים==
*פרס סאלם – 2000
*פרס המחקר של מכון קליי למתמטיקה – 2003
* מדליית פילדס – 2006
*עמית מקארתור – 2006
*פרס נמרס למתמטיקה – 2010
*פרס קראפורד – 2012
* פרס פריצת הדרך במתמטיקה – 2015

== קישורים חיצוניים ==

* 

* [http://terrytao.wordpress.com/ בלוג של טאו] בנושאי מחקרו
* 

==הערות שוליים==

קטגוריה:מתמטיקאים אוסטרלים
קטגוריה:מתמטיקאים אמריקאים
קטגוריה:ילדי פלא במתמטיקה
קטגוריה:זוכי מדליית פילדס
קטגוריה:סגל אוניברסיטת קליפורניה בלוס אנג'לס
קטגוריה:אוסטרלים חברי האקדמיה הלאומית למדעים של ארצות הברית
קטגוריה:אוסטרלים חברי האקדמיה האמריקאית לאמנויות ולמדעים
קטגוריה:עמיתים זרים בחברה המלכותית
קטגוריה:זוכי פרס נמרס למתמטיקה
קטגוריה:עמיתי מקארתור
קטגוריה:מדענים שהיגרו לארצות הברית
קטגוריה:זוכי פרס קראפורד במתמטיקה
קטגוריה:בלוגרים
קטגוריה:מהגרים מאוסטרליה לארצות הברית
קטגוריה:זוכי פרס אוסטרובסקי
קטגוריה:זוכי המדליה המלכותית
קטגוריה:זוכי פרס פוליה
קטגוריה:זוכי פרס פריצת הדרך במתמטיקה
קטגוריה:בעלי תואר דוקטור מאוניברסיטת פרינסטון
קטגוריה:אוסטרלים ממוצא סיני
קטגוריה:אמריקאים שנולדו ב-1975
הרפובליקה הסובייטית הסוציאליסטית הקרלו-פינית

הרפובליקה הסובייטית הסוציאליסטית הקארלו-פינית (בפינית: Karjalais-suomalainen sosialistinen neuvostotasavalta; ברוסית: Карело-Финская Советская Социалистическая Республика) הייתה רפובליקה קצרת ימים של ברית המועצות אשר הוקמה בשטח חבל קרליה בשנת 1940. לאחר 16 שנים היא הפכה לרפובליקה הסובייטית הסוציאליסטית האוטונומית הקרלית כחלק מהרפובליקה הסובייטית הפדרטיבית הסוציאליסטית הרוסית, וב-1991 שונה שמה לרפובליקת קרליה.

==קישורים חיצוניים==

+
קטגוריה:מלחמת החורף
+
קטגוריה:מדינות וטריטוריות שהוקמו ב-1940
קטגוריה:מדינות וטריטוריות שהתפרקו ב-1956
Serious Moonlight

Serious Moonlight הוא DVD המתעד הופעה של הזמר דייוויד בואי שנערכה ב - 12 בספטמבר 1983.<br /> ההופעה התקיימה במסגרת סיבוב ההופעות "Serious Moonlight Tour" שקיים בואי לקידום האלבום Let's Dance.

Serious Moonlight יצא לראשונה בשנת 1984 על גבי קלטת וידאו, ובשנת 2006 עבר הסרט עריכה דיגיטלית והופץ במהדורת DVD, מהדורת זו כוללת שלושה סרטים קצרים המתעדים את ביקורו של בואי בהונג קונג, סינגפור ובנגקוק בהופעות האחרונות של הטור.

== Serious Moonlight Tour ==
מסע ההופעות החל בחודש מאי 1983 ונמשך עד חודש דצמבר אותה השנה. <br />הוא נחשב למסע ההופעות הארוך ביותר והמוצלח ביותר שערך בואי עד כה.<br /> 96 הופעות התקיימו ב-16 מדינות, בהן ארצות הברית, יפן, תאילנד, סינגפור, קנדה והונג קונג.<br /> נמכרו 2,601,196 כרטיסים להופעות השונות.

== רשימת השירים ==
* כל השירים נכתבו על ידי דייוויד בואי, למעט הערות בסוגריים:

# Introduction
# (Look Back in Anger - (Bowie, Brian Eno
# (Heroes - (Bowie, Eno
# What in the World
# Golden Years
# Fashion
# Let's Dance
# (Breaking Glass - (Bowie, Dennis Davis, George Murray
# ?Life on Mars
# (Sorrow - (Feldman, Goldstein, Gottehrer
# (Cat People (Putting Out Fire) - (Bowie, Giorgio Moroder
# (China Girl - (Bowie, Iggy Pop
# (Scary Monsters (and Super Creeps
# Rebel Rebel
# (White Light / White Heat - (Lou Reed
# Station to Station
# Cracked Actor
# Ashes to Ashes
# Space Oddity/ Band introduction
# Young Americans
# (Fame / End Credits - (Bowie, John Lennon, Carlos Alomar

== משתתפי המופע ==
* דייוויד בואי - שירה, גיטרה, סקסופון
* ארל סליק - גיטרה
* קרלוס אלומר - גיטרה
* כרמינה רוחאס - גיטרה בס
* טוני תומפסון - תופים
* דייב לבולט - קלידים, סינתיסייזרים
* סטיב אלסום - סקסופונים
* סטן הריסון - סקסופונים, כלי נשיפה
* לני פיקט - סקסופונים, כלי נשיפה
* סימס ג'ורג' - קולות רקע
* סימס פרנק - קולות רקע

==קישורים חיצוניים==

קטגוריה:אלבומי דייוויד בואי
קטגוריה:דייוויד בואי - הופעות ב-DVD
קטגוריה:סרטי הופעה
ביזור

בִּזּוּר (בלעז: דֵּה-צֶנְטְרָלִיזַצְיָה או דֵּצֶנְטְרָלִיזַצְיָה; מצרפתית: Décentralisation) הוא תהליך של חלוקה מחדש או של פיזור סמכויות או תפקידים שמרוכזים במיקום מרכזי או בידי סמכות מרכזית. התהליך ההפוך נקרא מִרכוז (או "ריכוז"). מאחר שמעטים המקרים בהם המצב ההתחלתי הוא של מרכוז מוחלט, מצב של ביזור הוא תמיד יחסי למצב אחר.

==ביזור סמכויות==
ביזור סמכויות הוא מצב שבו סמכויות שונות נתונות לגופים שונים (או לעיתים לאישים שונים באותו גוף), למשל במדינת ישראל אין באפשרותה של הממשלה לחוקק חוקים או לקבוע תוצאות משפט מכיוון שסמכויות אלה מתחלקות בינה לבין הכנסת ובתי המשפט (הפרדת הרשויות).

הביזור נובע לרוב מארבע סיבות עיקריות:

* תפיסת עולם ניהולית הדוגלת בחלוקת ההחלטות בין יחידות המטה ליחידות הקו.

* יצירת מערכות המאזנות ובולמות אחת את השנייה ("איזונים ובלמים") כך שגורם בודד לא יהיה בעל כוח מוחלט; עיקרון זה כשהוא ממומש במדינה נקרא הפרדת רשויות.
* רצון לשתף גורמים נוספים בתהליך קבלת ההחלטות.
* חוסר יכולתו של אדם אחד לטפל בכל הנושאים שבאחריותו.

==מערכות מבוזרות במחשבים==
משמעות המינוח ביזור במחשבים היא טכנית, וכוונתה לדרך בה מבוצע החישוב והיכן נמצאים הנתונים:
*חישוב מבוזר: שיטה להפעלת מחשב, שבמסגרתה מתבצעים חלקים שונים של המשימה המוטלת על התוכנית במחשבים נפרדים, המקושרים ביניהם באמצעות רשת.
*אחסון מבוזר: רשת שבה נשמרים נתוני המשתמש על קבוצה של שרתים ברשת.
בעוד שני אלמנטים אלו מופרדים לוגית, הרי לרוב הם מופיעים ביחד (למשל, חברה בעלת מספר אתרי מחשוב יכולה לחשב את נתוני המשכורות במספר אתרים ולאחסנם בכל האתרים). עם זאת, מוכרים גם מקרים שבהם נעשה שימוש בחישוב מבוזר בלבד (למשל חישוב מבוזר קהילתי) או באחסון מבוזר בלבד (למשל אתרי גיבוי נתונים באינטרנט).

שיקול לביזור נתונים ממוחשבים הוא הקטנת הסיכון שבפגיעה במקום אחסון הנתונים וביכולת להמשיך את תקשורת הנתונים - זו למעשה הייתה המטרה המקורית בהקמת רשת ARPANET.

==קישורים חיצוניים==

*
*[http://www.amalnet.k12.il/NR/exeres/8F7E9E07-34D6-4BE3-8153-DB8189416E58 מי מפחד מביזור?], באתר עמלנט של משרד החינוך

==הערות שוליים==

קטגוריה:מבנה ארגוני
לשם (שיר)

"לשם" הוא הסינגל השלישי של הזמרת-יוצרת הישראלית מירי מסיקה, שנכלל באלבום הבכורה שלה, מירי מסיקה. השיר נכתב והולחן על ידי קרן פלס, ויצא לאור במרץ 2005.<ref name=":1"></ref>

השיר הגיע לראש מצעדי הפזמונים בתחנות הרדיו השונות וביניהם רשת ג' – מקום 2 במצעדים השבועיים ו-4 במצעד השנתי וגלגלצ – מקום 1 במצעדים השבועיים ומקום ראשון במצעד השנתי – "שיר השנה".<ref></ref>

== רקע ==
השיר נכתב על ידי קרן פלס והופק על ידי אורי זך ושמוליק נויפלד.<ref name=":1" />

== וידאו קליפ ==
הווידאו קליפ הרשמי של השיר הועלה לערוץ היוטיוב הרשמי של מירי מסיקה ב-25 באוקטובר 2011.<ref name=":0"></ref>

נכון לדצמבר 2023, מונה הצפיות של הקליפ עומד על למעלה מ-3 מיליון צפיות.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים בהוצאת הד ארצי
קטגוריה:סינגלים בהוצאת עננה
קטגוריה:סינגלים מ-2005
קטגוריה:שירי 2005
קטגוריה:שירי מירי מסיקה
קטגוריה:שירים בעברית
קטגוריה:שירים שהולחנו על ידי קרן פלס
קטגוריה:שירים שהופקו על ידי אורי זך
קטגוריה:שירים שהופקו על ידי שמוליק נויפלד
קטגוריה:שירים שנכתבו על ידי קרן פלס
Glass Spider

בואי בהופעה, 1987.<br /> מתוך סיבוב ההופעות - Glass Spider.
Glass Spider הוא אלבום הופעה של הזמר דייוויד בואי משנת 1987, בסידני, אוסטרליה.

== המופע ==
המופע המצולם מורכב למעשה משתי הופעות אשר נערכו באותו אולם בתאריכים ה-7 וה-9 בחודש נובמבר 1987. סיבוב ההופעות נועד לקדם את האלבום שהוציא בואי באותה שנה Never Let Me Down, המופע קרוי "Glass Spider" כשם שיר מתוך האלבום.

את בואי ליוו להקת נגנים ורקדנים. המופע היה תיאטרלי ורווי בדיאלוגים בין בואי לרקדנים, אשר שיחקו ורקדו לצלילי השירים. תפאורת המופע הייתה עכביש ענק, כאשר ראשו היווה במה נוספת, ממנה בואי ביצע מספר שירים.

Glass Spider Tour יצא לדרך בחודש מרץ 1987, לתשע הופעות בערים גדולות בעולם, לצורך קידום מכירות ובדיקת המופע מול קהל, וסיבוב ההופעות הרחב החל במאי והסתיים בנובמבר אותה השנה. במהלך המסע עבר בואי באירופה, ארצות הברית, קנדה, אוסטרליה וניו זילנד.

Glass Spider הופץ לראשונה בשנת 1988 על גבי קלטות וידאו, בשנת 2007 יצאה מהדורת ה DVD של ההופעה, ומהדורה נוספת הכוללת את ה -DVD ותוספת של שני תקליטורים המתעדים הופעה שהוקלטה במונטריאול, קנדה ב - 30 באוגוסט 1987.

== רשימת השירים - DVD ==
* כל השירים - דייוויד בואי, למעט ההערות בסוגריים:
# Intro / Up the Hill Backwards
# Glass Spider
# Day-In Day-Out
# (Bang Bang (Pop, Kraal
# Absolute Beginners
# Loving the Alien
# (China Girl (Bowie, Pop
# Rebel Rebel
# Fashion
# (Never Let Me Down (Bowie, Alomar
# (Heroes" (Bowie, Eno"
# Sons of the Silent Age
# Band Introduction
# Young Americans
# The Jean Genie
# Let's Dance
# Time
# (Fame (Bowie, Lennon, Alomar
# Blue Jean
# (I Wanna Be Your Dog (Pop, Asheton, Asheton
# (White Light / White Heat (Reed
# Modern Love

== רשימת השירים - הוצאה מיוחדת DVD & 2CD ==
* כל השירים - דייוויד בואי, למעט ההערות בסוגריים:

==== Disc 1 ====
# Intro / Up The Hill Backwards
# Glass Spider
# Day-In, Day-Out
# (Bang Bang (Pop, Kraal
# Absolute Beginners
# Loving The Alien
# (China Girl (Bowie, Pop
# Rebel Rebel
# Fashion
# (Scary Monsters (And Super Creeps
# All The Madmen
# (Never Let Me Down (Bowie, Alomar

==== Disc 2 ====
# Big Brother
# '87 And Cry
# (Heroes" (Bowie, Eno"
# Sons Of The Silent Age
# Time Will Crawl
# Young Americans
# Beat Of Your Drum
# The Jean Genie
# Let's Dance

==קישורים חיצוניים==

קטגוריה:אלבומי דייוויד בואי
קטגוריה:דייוויד בואי - הופעות ב-DVD
קטגוריה:אלבומי חברת EMI
קטגוריה:סרטי הופעה
חאנות אסטרחן

חאנות אסטרחן (בטטרית: Хаҗитархан Ханлыгы) הייתה ממלכה טטרית שירשה את החלקים של אורדת הזהב ונכבשה על ידי רוסיה.
== היסטוריה ==
החאנות השתרע על השטחים בוולגה תחתית וכללה את רוב שטחה של מחוז אסטרחן וקלמיקיה של היום. השטחים היו מאוכלסים על ידי העמים הטורקים החל מהמאה ה-5. לאחר פלישת המונגולים הם צורפו לאימפריה המונגולית ובהמשך לאורדת הזהב. עם היחלשות אורדת הזהב, בשנת 1466 הוקמה חאנות אסטרחן ששלטה על דרכי מסחר חשובים. במהלך קיומה היו מספר פלישות מחאנות קרים השכנה. בהמשך, בשנות ה-30 של המאה ה-15 החאנות שיתפה פעולה עם חאנות קרים ואורדת נוגאי בפשיטות לנסיכות מוסקבה. לאחר התפרקות חאנות קאזאן הלחץ של הרוסים על המדינה גבר. בשנת 1554 איוואן הרביעי הצליח להעביר את השלטון במדינה לדרביש חאן שהיה תחת השפעתו. כאשר התברר שהוא משתף פעולה עם חאנות קרים, הצאר הרוסי שלח כוחות צבא וכבש את החאנות תוך צירופו לנסיכות מוסקבה.

רוב אוכלוסיית החאנות הורכבה מטטרים ונוגאים. הדת השולטת הייתה אסלאם.

==קישורים חיצוניים==

* [http://www.ozturkler.com/icerikler.php?id=4504&lng=1 היסטוריה של החאנות] 

קטגוריה:רוסיה: היסטוריה
אסטרחן
אסטרחן
קטגוריה:מחוז אסטרחן
קטגוריה:מדינות מוסלמיות לשעבר באירופה